Radiologia di denti

Descriçion 
Grassie ai Raggi x l'è poscibile visualizzä l'interno do corpo, pe ottegnï informasiuin ütili pe a diagnoxi. Questo o vâ pe i denti e a bocca comme pe o resto do corpo. L' immagine radiografica a se ottegne proiettando i Raggi x con un tübbo radiogeno in diresion de un rilevatö, mettendo o soggetto da esaminä in sce a traiettoia fra l' origine di raggi e o rilevatö. O rilevatö tradisionalmente o l' ea unna pellicola fotografica; recentemente piggia sempre ciù campo a radiografia digitale, in ta quæ ao posto da pellicola gh' è un sensô ch'o fornisce i dæti in formato digitale a l'elaboratö eletronico.
Dæte e caratteristiche di Raggi x, fra e quæ quella de ese Radiaziuin ionizzanti, va sempre tegnüo presente che l'espoxizion ai stessi a deve esse a menô poscibile.

 Radiografia panoramica 
A radiografia panoramica de arcæ dentaie o Ortopantomografia a permette de vedde l'insemme de arcæ dentaie. Utile per çercâ de lexoin infettive e quande se sospete che in bocca ghe segge de cause occulte de patologie interessanti atri distreiti corporei.

 Teleradiografia 
Radiografia da faccia de pröfï. A serve suviatütto quande interessa conusce e tendense de crescita di osse mascellari: cioè in ortodonsia, a branca da scensa dentistica ch'a se occupa de riallineä i denti quande særen mä (malocclüxion).

 Radiografia endorale 
A l'é 'na radiografia picìnn-a, ch'a raffigüa, a l'üzo, non ciù de doî o trei denti pe votta.
A permette un'ottima vixon di dettaggi. Grassie a o fæto ch'a necescita de 'n tübbo radiogeno de dimenscioin e costo limitao, e radiografie endorali en effettuæ praticamente in te tütti i stüddi odontoiatrichi e no gh'è de besögno de ricore a di institüti de analixi esterni.

 TAC o tomografia asciâ compüterizzä 
A fornisce un'immagine a træ dimensciuin, preçiosa in ta chirurgia di mascellari. A tecnica Cone Beam, in particolâ, a se distingue pe a dose de Raggi x ben ben ciù bassa rispetto ai scistemi che l'han precedüa.

 Radiografie di denti dürante a gravidanza 
Segundo l' American College of RadiologyAmerican College of Radiology, . no existe nisciün tipo de radiografia diagnostica che, applicä unna votta sola, a posse emette unna dose pericolosa pe o svilüppo normale de l'embrion o do feto. I trattamenti pöen diventä noxivi se sun ciù lunghi. A pasiente a va protetta con un scôsä ciungiou, pe fermä i Raggi x.

 Nòtte 

 Vôxe corelæ 
 Zenzivite
 Odontoblasta
 Perno endoradicolare
 Ortopantomografia
 Amalgama dentaria

 Âtri progètti 

Categorîa:Mëxinn-a